Howden Ganley je bivši novozelandski dirkač Formule 1. Debitiral je v sezoni 1971 in na Veliki nagradi Italije je s petim mestom osvojil svoje prve prvenstvene točke. Na zadnji dirki sezone za Veliko nagrado ZDA je dosegel četrto mesto, ker je njegov najboljši rezultat v karieri, ki ga je ponovil še na Veliki nagradi Nemčije v sezoni 1972, ko je dosegel še šesto mesto na Veliki nagradi Avstrije. V sezoni 1973 je dosegel eno šesto mesto na Veliki nagradi Kanade, v sezoni 1974 pa se na štirih dirkah višje kot na osmo mesto ni uvrstil. Štiri dirke pred koncem sezone se je upokojil.